CELEX: 32021D0258
Language: hu
Date: 2021-02-18 00:00:00
Title: A Tanács (KKBP) 2021/258 határozata (2021. február 18.) a zimbabwei helyzetre tekintettel hozott korlátozó intézkedésekről szóló 2011/101/KKBP határozat módosításáról

2021.2.19.   
               
               
                  HU
               
               
                  Az Európai Unió Hivatalos Lapja
               
               
                  L 58/51
               
            
         A TANÁCS (KKBP) 2021/258 HATÁROZATA
         (2021. február 18.)
         a zimbabwei helyzetre tekintettel hozott korlátozó intézkedésekről szóló 2011/101/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2011. február 15-én elfogadta a zimbabwei helyzetre tekintettel hozott korlátozó intézkedésekről szóló 2011/101/KKBP határozatot (1).
                  
               
                     (2)
                  
                  
                     A Tanács – figyelembe véve a zimbabwei politikai helyzetet – elvégezte a 2011/101/KKBP határozat felülvizsgálatát.
                  
               
                     (3)
                  
                  
                     A korlátozó intézkedéseket meg kell hosszabbítani 2022. február 20-ig. Azokat a Tanácsnak a zimbabwei politikai és biztonsági fejlemények fényében folyamatos felülvizsgálat alatt kell tartania.
                  
               
                     (4)
                  
                  
                     Egy elhunyt személyre vonatkozó bejegyzést törölni kell a jegyzékbe vett személyeknek és szervezeteknek a 2011/101/KKBP határozat I. mellékletében szereplő jegyzékéből. Az említett mellékletben meghatározott három személy és egy szervezet tekintetében meg kell újítani a korlátozó intézkedéseket, és az említett mellékletben meghatározott két személy tekintetében naprakésszé kell tenni az azonosító adatokat és a jegyzékbe vétel okait. Az említett határozat II. mellékletében felsorolt három személy tekintetében meg kell újítani a korlátozó intézkedések felfüggesztését, és egy elhunyt személyt törölni kell az említett határozat II. mellékletéből.
                  
               
                     (5)
                  
                  
                     A 2011/101/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2011/101/KKBP határozat a következőképpen módosul:
            
                        1.
                     
                     
                        A 10. cikk helyébe a következő szöveg lép:
                        
                           „10. cikk
                           
                              (1)   Ez a határozat az elfogadásának napján lép hatályba.
                           
                           
                              (2)   Ezt a határozatot 2022. február 20-ig kell alkalmazni.
                           
                           
                              (3)   A 4. cikk (1) bekezdésében, valamint az 5. cikk (1) és (2) bekezdésében említett intézkedéseket 2022. február 20-ig fel kell függeszteni, amennyiben azok a II. mellékletben felsorolt személyekre alkalmazandók.
                           
                           
                              (4)   Ezt a határozatot folyamatos felülvizsgálat alatt kell tartani, és ha a Tanács úgy ítéli meg, hogy annak célkitűzései nem valósultak meg, a határozatot adott esetben meg kell újítani vagy módosítani kell.”
                           
                        
                     
                  
                        2.
                     
                     
                        Az I. melléklet helyébe e határozat I. melléklete lép.
                     
                  
                        3.
                     
                     
                        A II. melléklet az e határozat II. mellékletében meghatározottak szerint módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2021. február 18-án.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  A Tanács 2011/101/KKBP határozata (2011. február 15.) a Zimbabwéval szembeni korlátozó intézkedésekről (HL L 42., 2011.2.16., 6. o.).
      
      
         
            I. MELLÉKLET
            A 4. ÉS 5. CIKKBEN EMLÍTETT SZEMÉLYEK ÉS SZERVEZETEK
            I.   Személyek
            
                         
                     
                     
                        Név (és esetleges névváltozatok)
                     
                     
                        Azonosító adatok
                     
                     
                        A jegyzékbe vétel okai
                     
                  
                        2.
                     
                     
                        MUGABE, Grace
                     
                     
                        szül.: 1965.7.23.
                        útlevélszám: AD001159
                        személyazonosító igazolvány száma: 63-646650Q70
                     
                     
                        A ZANU–PF (Zimbabwe African National Union – Patriotic Front – Zimbabwei Afrikai Nemzeti Unió – Patrióta Front) Női Ligájának korábbi titkára; részt vesz a demokráciát, az emberi jogok tiszteletben tartását és a jogállamiságot súlyosan aláásó tevékenységekben. 2002-ben kisajátította az Iron Mask Estate gazdaságot; a gyanú szerint jogellenes módon nagy profitra tesz szert a gyémántbányászatból.
                     
                  
                        5.
                     
                     
                        CHIWENGA, Constantine
                     
                     
                        alelnök
                        a Zimbabwei Védelmi Erők korábbi parancsnoka, nyugállományba vonult tábornok, szül.: 1956.8.25.
                        útlevélszám: AD000263
                        személyazonosító igazolvány száma: 63-327568M80
                     
                     
                        
                           alelnök és a Zimbabwei Védelmi Erők (Zimbabwe Defence Forces) korábbi parancsnoka. A közös műveleti parancsnokság tagja, és részt vesz az elnyomó állami politika alakításában vagy irányításában. Felhasználta a hadsereget gazdaságok kisajátításához. A 2008-as választások során a fő megszervezője volt az elnökválasztás második fordulóját kísérő erőszaknak.
                     
                  
                        7.
                     
                     
                        SIBANDA, Phillip Valerio (más néven: Valentine)
                     
                     
                        a Zimbabwei Védelmi Erők parancsnoka
                        a Zimbabwei Nemzeti Hadsereg korábbi parancsnoka, tábornok, szül.: 1956.8.25. vagy 1954.12.24.
                        személyazonosító igazolvány száma: 63-357671H26
                     
                     
                        A Zimbabwei Védelmi Erők (Zimbabwe Defence Forces) parancsnoka és a Zimbabwei Nemzeti Hadsereg (Zimbabwe National Army) korábbi parancsnoka. Magas rangú katonatiszt kormányzati kapcsolatokkal, és részt vesz az elnyomó állami politika alakításában vagy irányításában.
                     
                  II.   Szervezetek
            
                         
                     
                     
                        Elnevezés
                     
                     
                        Azonosító adatok
                     
                     
                        A jegyzékbe vétel okai
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe.
                     
                     
                        Kapcsolatban áll a Védelmi Minisztériummal (Ministry of Defence) és a kormány ZANU–PF-frakciójával.
                     
                  
      
      
         
            II. MELLÉKLET
            A 2011/101/KKBP határozat II. mellékletében törölni kell a következő személyre vonatkozó bejegyzést:
            
                        „4.
                     
                     
                        Shiri, Perence (más néven: Bigboy) Samson Chikerema”.